পুলিশ জানায়, রাজধানীর ১৪৯/এ পশ্চিম শেওড়াপাড়ার নর্দার্ন নিরালয় অ্যাপার্টমেন্টের চতুর্থ তলা (পি/৪) নম্বর একটি ফ্ল্যাট থেকে বৃহস্পতিবার মধ্যরাতে নাক-মুখে স্কসটেপ পেঁচানো এবং হাত-পায়ে শেকল বাঁধা অজ্ঞাত একজনের লাশ উদ্ধার করে পুলিশ। শেরেবাংলা নগর থানার এসআই আবদুর রাজ্জাক জানান, চার/পাঁচজন মিলে ডিসেম্বরের প্রথমদিকে ওই ফ্ল্যাট ভাড়া নেয়। নিহত ব্যক্তি তাদের একজন। অপর ভাড়াটিয়ারা ঘটনার পর পালিয়ে গেছে। তাদের নাম-ঠিকানা পাওয়া যায়নি। গত পাঁচদিন ধরে ওই ফ্ল্যাটটি  তালাবদ্ধ ছিল। দুদিন ধরে কক্ষ থেকে দুর্গন্ধ ছড়ালে স্থানীয় লোকজন পুলিশকে খবর দেয়। পরে পুলিশ কক্ষে প্রবেশ করে রাতে ফ্লোরে পড়ে থাকা অবস্থায় পুলিশ লাশ উদ্ধার করে। এ ব্যাপারে মামলা হয়েছে।